《送孙远仲知录解官归洪雅》
宋代·李流谦

锦官碌碌牛马走，邂逅僧庐欣握手。
尝忆观灯夜相过，一时胜握同樽酒。
孤云岑绝西南陬，牢落重来说旧游。
不知宦情薄如纸，掉头忽作商声讴。
蚤年提笑战多士，晚岁功名梦相似。
底事人生真足夸，华发犹能彩衣戏。
霜空木脱秋山明，高风驾帆秋浪轻。
细雨重阳好天气，红萸紫菊正思君。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。